**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.195/9  (prot. Nr.9, 26.§) |  |

Par lietošanas tiesību aprobežojumu

zemesgabalā Dūņu ielā 5, Liepājā

Saskaņā ar sabiedrības ar ierobežotu atbildību "INŽENIERU BIROJS "BŪVE UN FORMA"" izstrādāto projektu "Jauna elektroapgādes pieslēguma izbūve Dūņu iela 5, Liepāja (TN 127675211)" paredzēts izbūvēt komutācijas punktu un 10kV elektropārvades kabeļu līniju pašvaldībai piederošajā zemesgabalā Dūņu ielā 5, Liepājā un, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 un 24.pantu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2022.gada 25.aprīļa vēstuli Nr.308000-03/958 "Par aprobežojuma līgumu noslēgšanu Dūņu ielā 5, Liepājā", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 25.aprīļa priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam - zemes vienības Dūņu ielā 5, Liepājā (kadastra apzīmējums 1700 023 0139) daļai aptuveni 24 kv.m platībā (pielikumā), zemesgabala platība var tikt precizēta pēc projekta apstiprināšanas, elektroapgādes objekta - komutācijas punkta un 10kV elektropārvades kabeļu līnijas - ierīkošanai un ekspluatācijai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumu ar akciju sabiedrību "Sadales tīkls" par lēmuma 1.punktā minēto lietošanas tiesību aprobežojumu, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |